Resolució 139/2020, de 14 de febrer
Administració: Ajuntament de Banyeres del Penedès
L'Administració reclamada ha lliurat durant aquest procediment la informació que se li reclamava.
Aquest fet suposa la pèrdua sobrevinguda de l'objecte d'aquesta Reclamació i és procedent finalitzar el procediment.
Reclamació contra lliurament parcial d'informació.
Número d'expedient de la reclamació: 846/2019
Sentit de la resolució: Finalització per la pèrdua sobrevinguda d'objecte
L'Ajuntament té l'obligació de facilitar còpia dels documents administratius que pugin tenir un interès públic, sempre i quan no operin límits, cas en què la divulgació de la informació haurà de ser proporcionada i limitada al seu objecte i finalitat.
Aquesta Administració no ha denegat l'accés a la informació sol·licitada, simplement va considerar que tots els decrets d'alcaldia als quals volia accedir havien estat objecte de rectificació i posteriorment s'havien dictat correctament, corregint els possibles errors materials i de fet que contenien.
De tots ells hi ha hagut un decret posterior sobre l'assumpte dictaminat.
No obstant, no es veu inconvenient de facilitar còpia d'aquests decrets al sol·licitant, en ares de la transparència i garantint l'accés a la informació pública.
Respecte la possible afectació de terceres persones, un dels decrets dictats (decret número 2019-0130) tracta sobre una reclamació de responsabilitat patrimonial indicada per un particular.
No obstant, la identificació del particular és parcial, per tal de garantir la protecció de dades de caràcter personal i, a priori, es considera que el sol·licitant de la informació pública vol tenir accés al decret per manca de publicitat ".
Així mateix, informa que " es troba adequat traslladar al sol·licitant còpia dels decrets 2019-0042, 2019-0069, 2019-0130, 2019-0131, i 2019-0139, en ser informació pública i no limitada en el seu accés ".
L'article 39.1 LTAIPBG estableix que " Les resolucions expresses o presumptes en matèria d'accés a la informació pública i, si escau, les que resolguin el recurs de reposició poden ésser objecte de reclamació gratuïta i voluntària davant la Comissió de Garantia del Dret d'Accés a la Informació Pública, encarregada de vetllar pel compliment i les garanties del dret d'accés a la informació pública que regula aquest títol ".
D'acord amb aquests preceptes, la GAIP és competent per tramitar i resoldre aquesta Reclamació, ja que deriva d'una sol·licitud d'accés a informació pública adreçada a una administració obligada per la legislació de transparència, com l'Ajuntament de Banyeres del Penedès (article 3.1 LTAIPBG).
L'article 2. c LTAIPBG defineix el dret d'accés a la informació pública com " el dret subjectiu que es reconeix a les persones per a sol·licitar i obtenir la informació pública, en els termes i les condicions regulats per aquesta llei ".
Per la seva banda, l'apartat b del mateix precepte defineix la informació pública com " la informació elaborada per l'Administració i la que aquesta té en el seu poder com a conseqüència de la seva activitat o de l'exercici de les seves funcions, inclosa la que li subministren els altres subjectes obligats d'acord amb el que estableix aquesta llei ".
Segons l'article 18.1 LTAIPBG, " Les persones tenen el dret d'accedir a la informació pública, a què fa referència l'article 2.b, a títol individual o en nom i representació de qualsevol persona jurídica legalment constituïda ".
I l'article 20.1 de la mateixa llei afegeix que " El dret d'accés a la informació pública es garanteix a totes les persones, d'acord amb el que estableix aquesta llei.
El dret d'accés a la informació pública només pot ésser denegat o restringit per les causes expressament establertes per les lleis ".
Així mateix, els apartats 2 i 3 de l'article 20 LTAIPBG estableixen els següents requisits i criteris per a l'aplicació dels límits legals al dret d'accés a la informació pública: " 2.
En la motivació cal explicitar el límit que s'aplica i raonar degudament les causes que en fonamenten l'aplicació ".
Els antecedents posen de manifest que l'Administració ha lliurat, durant la tramitació d'aquest procediment, la informació objecte de reclamació.
Així ho ha confirmat la persona reclamant, que res ha objectat a la informació rebuda.
Això comporta que s'hagi perdut sobrevingudament l'objecte d'aquest procediment, i en conseqüència és procedent finalitzar-lo, sense necessitat de fer cap pronunciament sobre el fons de la discrepància jurídica que l'havia motivat i que ara ja s'ha esvaït.
Sobre la base dels antecedents i fonaments jurídics exposats, el Ple de la GAIP, en la sessió de 14 de febrer de 2020, resol per unanimitat finalitzar la Reclamació 846/2019 per la pèrdua sobrevinguda del seu objecte, i disposar la publicació d'aquesta resolució al web de la GAIP.